Държавен вестник, бр. 106, 2024 г., стр. 31

БРОЙ  106	
Д Ъ Р Ж А В Е Н  В Е С Т Н И К 	
СТР.  31   
ПОСТАНОВЛЕНИЕ № 453
ОТ 13 ДЕКЕМВРИ 2024 Г.
за одобряване на допълнителни разходи по 
бюджета на Министерството на културата 
за 2024 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи 
по бюджета на Министерството на културата за 
2024 г. в размер 9 700 000 лв. за финансиране 
на програми на Национален фонд „Култура“ 
за частни, общински и държавни организа­
ции, в т. ч. 485 000 лв. за администриране на 
финансовата подкрепа.
(2) Средствата по ал. 1 да се осигурят за 
сметка на предвидените разходи по централния 
бюджет за 2024 г. за изпълнение на политики 
по чл. 1, ал. 5, т. 5.2 от Закона за държавния 
бюджет на Република България за 2024 г.
Чл. 2. (1) Със сумата по чл. 1, ал. 1 да се 
увеличат разходите по бюджета на Министерст­
вото на културата за 2024 г. по „Политика в 
областта на създаване и популяризиране на 
съвременно изкуство в страната и в чужбина 
и достъп до качествено художествено обра­
зование“, бюджетна програма „Национален 
фонд „Култура“, в т.ч. 485 000 лв. по показател 
„Персонал“.
(2) Със сумата 9 215 000 лв. да се увеличат 
утвърдените показатели по чл. 17, ал. 3 от 
Закона за държавния бюджет на Република 
България за 2024 г.
Чл. 3. Министърът на културата да из­
върши съответните промени по бюджета на 
Министерството на културата за 2024 г. и да 
уведоми министъра на финансите.
Чл. 4. Министърът на финансите да из­
върши произтичащите от чл. 1 промени по 
централния бюджет за 2024 г.
Заключителни разпоредби
§ 1. (1) Администратор на помощта по 
чл. 1, ал. 1 по смисъла на чл. 9 от Закона 
за държавните помощи е Национален фонд 
„Култура“.
(2) Условията за финансиране, допустимите 
и недопустимите кандидати, партньори, раз­
ходи и дейности, редът за контрол и проверка 
по отношение на предоставянето на помощ 
се включват в програмите, разработени от 
Национален фонд „Култура“. Програмите се 
съгласуват по реда на Закона за държавните 
помощи.
§ 2. Постановлението се приема на основа­
ние чл. 109, ал. 2 и 3 от Закона за публичните 
финанси във връзка с чл. 1, ал. 5, т. 5.2 и 
чл. 78, ал. 2 от Закона за държавния бюджет 
на Република България за 2024 г.
§ 3. Изпълнението на постановлението се 
възлага на министъра на културата.
§ 4. Постановлението влиза в сила от деня 
на обнародването му в „Държавен вестник“.
Министър-председател: 
Димитър Главчев
Главен секретар на Министерския съвет: 
Габриела Козарева
8135
РЕШЕНИЕ № 865
ОТ 13 ДЕКЕМВРИ 2024 Г.
за предоставяне на концесия за добив на 
подземни богатства по чл. 2, ал. 1, т. 4 от 
Закона за подземните богатства – твърди 
горива – кафяви въглища, от участък „Стара 
Тева“ на находище „Пернишки въглищен ба­
сейн“, разположен на територията на община 
Перник, област Перник, на „Мин индъстри“ 
ЕООД – гр. Перник
На основание чл. 54, ал. 5 и 6 от Закона 
за подземните богатства (ред. ДВ, бр. 98 от 
2018 г.), чл. 515 във връзка чл. 510 от Граж­
данския процесуален кодекс и във връзка 
с чл. 5, т. 3, чл. 6, ал. 3 и чл. 29 от Закона 
за подземните богатства (ред. ДВ, бр. 98 от 
2018 г.) и § 88 от преходните и заключителните 
разпоредби на Закона за изменение и допъл­
нение на Закона за подземните богатства (ДВ, 
бр. 79 от 2020 г.), и мотивирано предложение 
на министъра на енергетиката
МИНИСТЕРСКИЯТ СЪВЕТ
Р Е Ш И :
1. Предоставя концесия за добив с пред­
мет – експлоатация на подземни богатства 
по чл. 2, ал. 1, т. 4 от Закона за подземните 
богатства (ЗПБ) – твърди горива – кафяви 
въглища, представляващи изключителна дър­
жавна собственост, от участък „Стара Тева“ 
на находище „Пернишки въглищен басейн“, 
разположен на територията на община Перник, 
област Перник, описан в Акт за изключител­
на държавна собственост № 1721 от 22 април 
2021 г., утвърден от министъра на регионал­
ното развитие и благоустройството, която се 
извършва със средства на концесионера и на 
негов риск.
2. Определя концесионна площ с размер 
441,1 дка, индивидуализирана с координати­
те на точки от № 1 до № 4 в Координатна 
система „БГС 2005“, тип на координатите: 
кадастрални, съгласно приложението. В тези 
граници концесионната площ включва:
2.1. Участък „Стара Тева“ на находище „Пер­
нишки въглищен басейн“ с площ 269,3 дка, 
индивидуализиран с координати на точки от 
№ 1 до № 20 в Координатна система „БГС 
2005“, тип на координатите: кадастрални, съг­